РПРП за двете дружества, които се ползват от индивидуален дъмпингов марж. Установеното и за двете дружества равнище на дъмпинга надвишаваше 70 %. Тъй като тези две дружества представляват заедно повече от 99 % от износа на Китай, който е предмет на мерки, се стигна до заключението, че по време на РПРП е наблюдавано продължаване на дъмпинга от Китай.
 3. Развитие на вноса, ако мерките бъдат отменени
 (74)
 В допълнение към констатациите за дъмпинг по време на РПРП Комисията направи анализ дали съществува вероятност от продължаване на дъмпинга, ако мерките бъдат отменени. Бяха анализирани следните елементи: производствен и свободен капацитет в Китай, китайската политика по отношение на износа в други трети държави и привлекателността на пазара на Съюза.
 (75)
 Като се има предвид липсата на съдействие от страна на китайските производители износители, в съответствие с член 18 от основния регламент констатациите във връзка с вероятността от повторно възникване на дъмпинга, изложени по-долу, се основават на наличните факти, а именно на източниците, посочени в съображение 35.
 (76)
 Както вече е посочено в съображение 33, анализът на вероятността от продължаване на дъмпинга се основава на данни, които се отнасят изключително до „производителите, спрямо които се прилагат мерките“, т.е. всички китайски производители, с изключение на Hangzhou Bioking.
 3.1. Производствен капацитет и свободен капацитет в Китай
 (77)
 Въз основа на данните от искането за преглед с оглед на изтичането на срока на действие на мерките, сверени и попълнени, когато е приложимо, като са използвани корпоративни уебсайтове на китайски производители и информация, събрана при предходни разследвания (20), общият производствен капацитет на китайските производители, спрямо които се прилагат мерките по време на РПРП, беше определен на 54 000 t.
 (78)
 Въз основа на публично достъпната информация потреблението на вътрешния пазар в Китай по време на РПРП беше оценено на около 8 500 t/година (21). Като са взети предвид данните за вноса в Китай на продукта, предмет на прегледа, регистрирани в базата данни на GTA (т.е. около 300 t), е изчислено, че общият обем на продажбите на китайския вътрешен пазар (включително Hangzhou Bioking) е възлизал на около 8 200 t. При липсата на по-надеждна налична информация е изчислено, че делът на продажбите на вътрешния пазар на китайските производители, спрямо които се прилагат мерките, в общия обем продажбите на китайския вътрешен пазар е бил същият като техния дял в общия китайски производствен капацитет. Съгласно това предположение продажбите на вътрешния пазар на китайските производители, спрямо които се прилагат мерките, са оценени на [6 200—6 600] (22) t по време на РПРП.
 (79)
 По време на РПРП общият китайски износ (в това число Hangzhou Bioking) е възлизал на 33 300 t, докато според китайската база данни износът на китайските производители, спрямо които се прилагат мерките, е възлизал на [20 000—25 000] t. Като се вземат предвид установените по-горе продажби на вътрешния пазар, това означава общо китайско производство от около 41 500 t, от които [26 000—30 000] t са произведени от китайските производители, спрямо които се прилагат мерките.
 (80)
 Свободният капацитет на производителите, спрямо които се прилагат мерките, е възлизал на